Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: A 77/1995. (XII. 21.) AB határozat világosan fogalmaz:
Paragraph Index: 1867

(1) és (2) bekezdésében írt rendelkezések, amelyek — törvény felhatalmazása alapján — lehetővé teszik a kormányrendeletnek, hogy államigazgatási hatósági hatáskört, államigazgatási feladatot, hatósági hatáskört állapíthasson meg a törvényben felsoroltak részére [7. § (1) bekezdés]; illetőleg az — a törvény mellett — honvédelmi, polgári védelmi, katasztrófa-elhárítási ügyekben a polgármester, a főpolgármester, a megyei közgyűlés elnöke részére biztosítsa a részvételt az országos államigazgatási feladatok helyi irányításában és végrehajtásában. Az Ötv. „A helyi önkormányzatok és a központi állami szervek, az önkormányzati jogok védelme” című X. fejezete sem említ — összhangban az Alkotmánnyal — egyetlen olyan Kormányhoz rendelt hatáskört sem, amely kifejezetten a helyi önkormányzati ügyekkel összefüggésben illetné meg. (95. §) Nem tartoznak (de nem is tartozhatnak) tehát a „maga” feladatkörébe az önkormányzati ügyek; ugyancsak összhangban az Alkotmány 44/B. § (2) és (3) bekezdésében foglalt rendelkezésekkel, feladat- és hatásköre az „önkormányzati közigazgatást” érintően kifejezetten csak az államigazgatási és hatósági jellegű feladatokat érintheti. Ezt fejezi ki az Alkotmány 40. § (3) bekezdése is, amely szerint: „A Kormány jogosult az államigazgatás bármely ágát közvetlenül felügyelete alá vonni, és erre külön szerveket létesíteni.” Az Alkotmánybíróság tehát megállapítja: Az Alkotmány 35. § (1) bekezdésének az a rendelkezése, amelynek értelmében a Kormány „biztosítja a törvények végrehajtását”, nem tekinthető olyan generális felhatalmazásnak, amely a Kormány számára mind az önkormányzati, mind az államigazgatási feladatés hatásköröket telepítő jog(rendelet)alkotás előtt megnyitná az utat. Döntő itt az, hogy a „maga” feladatkörébe milyen jogosítványokat sorol(nak) az Alkotmány, illetőleg az Alkotmány nyomán kibocsátott törvények. (Itt különösen az Ötv.) E tekintetben mind az Alkotmány, mind az Ötv. tiszta helyzetet teremt: a Kormány jogalkotási hatáskörének megvonásakor mindkettő az önkormányzati autonómia biztosításának követelményéből indult ki, és ennek megfelelően nem biztosította a kormányrendelet számára azt a lehetőséget, hogy az kötelezővé tehesse az önkormányzatok számára a rendeletalkotást. 2001/6. szám Az Alkotmány 44/A. § (2) bekezdésében foglalt rendelkezés („A helyi képviselő-testület a feladatkörében rendeletet alkothat, amely nem lehet ellentétes a magasabb szintű jogszabállyal.”) sem értelmezhető akként, hogy a „maga feladatkörén” túlterjeszkedő kormányrendelettel sem ütközhetne a helyi önkormányzat rendelete. Ekkor ugyanis éppen a Kormány rendelete lesz az, amely nem az Alkotmányban megkövetelt tárgykörben, hanem éppen — szemben például az Alkotmány 43. § (2) bekezdésében törvényi szabályozáshoz kötött helyi önkormányzati jogok és kötelezettségek megállapítására vonatkozó rendelkezésben foglaltakkal — törvény helyett igyekszik szabályozást adni. Nyilvánvaló, hogy az ilyen tartalmú kormányrendelet nem minősülhet olyan „magasabb szintű jogszabálynak”, amely a helyi önkormányzati rendelet alkotmányellenessége megállapításának mércéjéül szolgálhatna. Az önkormányzati rendeletalkotásban kifejeződő, önkormányzati ügyekben való önálló szabályozás joga [Alkotmány 44/A. §

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes